Διερεύνηση υδρογεωλογικών συνθηκών στη λεκάνη της Φλαμουριάς, Έδεσσα (Ελλάδα)
Creators: name: Μπάννενμπεργκ, Ματθαίος Εβερχάρντους
Publisher: name: Aristotle University of Thessaloniki
Year: 2019
Subjects: Υδρογεωλογία
Φλαμουριά
Έδεσσα
Hydrogeology
Flamouria
Edessa

description: Στόχος της παρούσας μεταπτυχιακής διατριβής είναι η διερεύνηση των υδρογεωλογικών συνθηκών που επικρατούν στη λεκάνη της Φλαμουριάς, στο Δήμο Έδεσσας. Η έκταση της περιοχής έρευνας είναι 77,8 km2 και έχει 984 μόνιμους κατοίκους. Διοικητικά η περιοχή υπάγεται στην περιφέρεια Κεντρικής Μακεδονίας, ενώ γεωλογικά ανήκει στη ζώνη Αλμωπίας με κύριο σχηματισμό το φλύσχη της Αλμωπίας. Η υδροφορία στην περιοχή έρευνας εντοπίζεται στους πορώδεις υδροφορείς της πεδιάδας της Φλαμουριάς, στους καρστικούς και τους υδροφορείς των διερρηγμένων πετρωμάτων που αναπτύσσονται στους γύρω λοφώδεις και ορεινούς όγκους. Η τροφοδοσία των πορωδών υδροφορέων πραγματοποιείται πλευρικά είτε από τους διερρηγμένους υδροφορείς, είτε από τους ποταμοχειμάρους και τα ρέματα που διασχίζουν την περιοχή, ενώ σημαντικό ρόλο διαδραματίζει και η κατείσδυση των κατακρημνισμάτων. Όσον αφορά τους καρστικούς υδροφορείς, δεν υπάρχουν επαρκή στοιχεία για να καθορισθεί η σχέση μεταξύ αυτών και των πορωδών υδροφορέων.Από το συνδυασμό των υδρογεωλογικών δεδομένων και των γεωφυσικών διασκοπήσεων που πραγματοποιήθηκαν στο πλαίσιο της παρούσας μεταπτυχιακής διατριβής καθορίστηκε η μορφολογία και η γεωμετρία των υδροφόρων σχηματισμών που αναπτύσσονται στην περιοχή. Εκτιμήθηκε το πάχος της ακόρεστης ζώνης, εντοπίστηκε ζώνη διάρρηξης, ενώ καθορίστηκε και η λιθολογία του υπεδάφους, καθώς και οι σχηματισμοί στους οποίους αναπτύσσονται υδροφορίες.Οι υδροχημικές αναλύσεις που πραγματοποιήθηκαν ανέδειξαν τις επιπτώσεις που έχουν οι σύγχρονες καλλιέργειες στην περιοχή, με την εμφάνιση αυξημένων συγκεντρώσεων νιτρικών ιόντων, ενώ η υψηλότερη συγκέντρωση εντοπίστηκε στο κέντρο της πεδιάδας της Φλαμουριάς. Στην περιοχή αυτή βρίσκονται και οι γεωτρήσεις που καλύπτουν τις υδρευτικές ανάγκες της τοπικής κοινωνίας. Αντιθέτως, τα δείγματα που λήφθηκαν από το ορεινό τμήμα της λεκάνης δεν παρουσιάζουν ποιοτικά προβλήματα
description: The purpose of this Master Thesis is the investigation of the hydrogeological regime that exists at the Flamouria Basin, Edessa, with an estimated study area of 77.8 km2 and 984 permanent residents. Administratively, the area is under the jurisdiction of the prefecture of Central Macedonia, while geologically it belongs to the Almopian zone with the Almopian flysch being the main geological formation of the area. The water reserves of the area are located within the porous aquifers of the Flamouria plain as well as karst and fissured rocks aquifers at the nearby hilly and mountainous terrains. The recharge of the porous aquifers occurs laterally either via the fissured rock aquifers or via the various streams and torrents that cross the area, while the infiltration of the precipitation plays a vital role. As for the karst aquifer, there aren’t enough data available to determine the connection between them and the porous aquifers. The morphology and geometry of the aquifers were determined by combining hydrogeological data along with data obtained by geophysical surveys that took place in the area. The width of the unsaturated zone was calculated, a ruptured zone was detected, while the lithology of the subsoil was determined along with geological formations that favor the formation of aquifers. The hydrochemical analyses that took place showcased the environmental impact of modern agriculture in the study area, as the highest concentration of nitrates was detected at the center of the plain, an area from which the water supplies that sustain and maintain the local population are being drawn. On the contrary, the samples taken from the mountainous part of the basin do not exhibit any qualitative anomaly